[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 octombrie 2012

	Nr.
	27/282


R A P O R T
asupra  propunerii legislative  pentru modificarea Legii nr. 226 din 2006 privind încadrarea în condiţii speciale a unor locuri de muncă
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 344 din 24 septembrie 2012, cu dezbaterea pe fond în procedură obişnuită, a propunerii legislative pentru modificarea Legii nr. 226 din 2006 privind încadrarea în condiţii speciale a unor locuri de muncă.
La întocmirea prezentului raport Comisia a avut în vedere:
· avizul negativ al Consiliului Legislativ  (nr. 249/26.03.2012)
· punctul de vedere negativ al Guvernului (nr. 751/DPSG/19.04.2012)
Propunerea legislativă are ca obiect de reglementare amendarea poziţiei 25 din Anexa nr. 2  a Legii nr. 226/2006 privind încadrarea unor locuri de muncă în condiţii speciale, în sensul completării anexei mai sus menţionate cu unele locuri de muncă aferente unor domenii de activitate din cadrul Societăţii Comerciale Mittal Steel Hunedoara S.A. 
Comisia propune Plenului Camerei Deputaţilor respingerea  iniţiativei legislative din următoarele considerente: 
- prin intrarea în vigoare la 1 ianuarie 2011 a Legii nr. 263/2010 privind sistemul unitar de pensii publice, dispoziţiile Legii nr. 226/2006 privind încadrarea în condiţii speciale a unor locuri de muncă au fost abrogate potrivit art.196 lit. m);
- potrivit dispoziţiilor art. 64 alin. (3) din Legea nr. 24/2000 privind normele de tehnică legislativă pentru elaborarea actelor normative, republicată, abrogarea unei dispoziţii sau a unui act normativ are caracter definitiv, iar o intervenţie legislativă asupra Legii nr.226/2006, care a fost deja abrogată, nu mai este posibilă.
Prin obiectul de reglementare şi conţinutul său, propunerea legislativă face parte din categoria legilor ordinare.
La dezbaterile care au avut loc în şedinţa comisiei din 1 octombrie 2012 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale

· d-na Denisa Pătraşcu – Secretar de Stat 

· d-na Georgeta Bratu – Secretar de Stat.

La lucrările comisiei au fost prezenţi 22 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 17 septembrie 2012.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Maria Eugenia BARNA


Kerekes Karoly

Şef serviciu Elena MESAROŞ

Întocmit,

Consilier parlamentar Monica Rallu Curta

